Segasin täna külmkappi ununenud ja natukene hapuksläinud (st mehndit ma sellega enam naljalt ei tee, see on liiga lahtunud) hennakoonusest umbes pool teelusikatäit hennapastat umbes 2-3 supilusikatäie avokaadoõliga. Viimane oli ka riiulile kiratsema jäänud - olin sellest endale kehaõli seganud ja kui aus olla, siis ma ei mäleta, mis eeterlike õlisid ma sinna sisse segasin. Roos ja must pipar, lavendel…  ilmselt midagi veel.  Tulemuseks oli rohekas kergelt hennapastatükiline õli, mis imendus väga hästi, lõhnas mulle meeldivalt ning hennat oli väga hea nahale kanda. See jäi ühtlane ja kena.  Praeguseks on mul säärtel kerge kuldne toon. Tõsi - väga õrn, aga tavaline valevus on kadunud. Vaatab, mis homme-ülehomme toimub ja teen siis veel paar korda üle.